ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660012946
ขอให้แก้ไขปัญหากลิ่นเหม็นรบกวนจากการประกอบการโรงงานน้ำพริก บริเวณ โรงงาน (ไม่ทราบเลขที่) ซอยเพชรเกษม 68 แยก 42 แขวงบางแคเหนือ เขตบางแค กรุงเทพมหานคร จุดสังเกต เมื่อเข้ามายังซอยดังกล่าว จากแยก 42 มุ่งหน้าขึ้นสะพานจะมีซอยย่อยทั้งหมด 3 ซอย โรงงานฯ จะอยู่ในซอยย่อยที่ 3 ทางด้านซ้ายมือของปากซอยจะพบกับโรงงานดังกล่าว ซึ่งลักษณะเป็นบ้านกึ่งโรงงาน 2 ชั้น รั้วปูนสีขาวกับสีฟ้า เสาปูนทาสีฟ้า ผนังทาสีขาว ผู้ร้องแจ้งว่ามีผู้ประกอบการ (ไม่ทราบชื่อและนามสกุล) ประกอบกิจการทำน้ำพริกจำหน่ายในบริเวณดังกล่าว ส่งผลกระทบให้ผู้ร้องและประชาชนในละแวกนั้น ได้รับกลิ่นเหม็นฉุนฟุ้งกระจายไปทั่วบริเวณพื้นที่ และมีอาการคัน ปวดแสบปวดร้อนผิวร่วมด้วย ประกอบกับโรงงานน้ำพริกมีการปล่อยน้ำเสียลงคูคลองสาธารณะ จากเหตุการณ์ดังกล่าว ส่งผลให้ประชาชนที่อาศัยในพื้นที่ได้รับความเดือดร้อนเป็นอย่างมาก พบเห็นในช่วงเวลาประมาณ 10.00-15.00 น. พบเห็นเป็นประจำทุกวัน และจะได้รับกลิ่นรุนแรงในช่วงวันศุกร์-อาทิตย์  ประสบปัญหามาเป็นระยะเวลาประมาณ 2 ปี เบื้องต้นผู้ร้องแจ้งทางสำนักงานเขตบางแคเหนือ แต่ไม่ได้รับการแก้ไข จึงเห็นควรให้หน่วยงานที่เกี่ยวข้องช่วยเหลือแก้ไขปัญหากลิ่นเหม็นรบกวน เพื่อบรรเทาความเดือดร้อนให้แก่ผู้ร้องและประชาชนที่อาศัยในพื้นที่ต่อไป (ระบุข้อมูลตามผู้ร้องแจ้ง) (ผู้ร้องประสงค์ให้ปกปิด ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata